Elokuun+työleiri+Murikkaopistolla+25.+ja+26.8.+(1.6.2011)

Hei!

TopLaajalaisten työleiri pidetään 25. ja 26.8 Murikka-Opistolla (http://www.murikka-opisto.fi/portal/fi/kokoukset) Terälahdella! Edellistä työleiriä laajentaen yhteisen työskentelyn ääreen toivotaan tiimiläisten lisäksi myös kokeiluhankkeiden projektipäälliköt /-koordinaattorit eli ne henkilöt, jotka hankkeessa vastaavat laajennetun työssäoppimisen mallista ja sen kuvaamisesta. Tervetuloa!

Ilmoittautumiset 17.8. mennessä osoitteessa http://www.webropol.com/P.aspx?id=556783&cid=116183463

Seminaari on osallistujille maksuton, mutta kunkin matka- ja majoituskulut rahoitetaan koulutuksenjärjestäjien kokeiluhankkeiden rahoista.

Kukin varaa itse huoneensa Murikka-Opistolta, puh. 020 77 41500. Lisätietoja majoitukseen liittyen löydätte sivulta http://www.murikka-opisto.fi/portal/fi/kokoukset.

Tampereen rautatieasemalta Terälahdelle järjestetään yhteiskuljetus to 25.8 klo 9:00. Yhteiskuljetus Terälahdelta Tampereelle järjestetään pe 26.8. noin klo 14:30, jotta osallistujat ehtivät kolmen juniin. Koonti juna-aikatauluista myös liitteenä. Ne jotka saapuvat kauempaa jo keskiviikkona voivat halutessaan yöpyä Tampereella ja tulla aamulla yhteisellä kyydillä Terälahteen tai vaihtoehtoisesti varata huoneen Murikkaopistolta jo ke-to väliseksi yöksi.

Syksyn 2011 prosessi (työleirit elo- ja marraskuussa sekä niiden välissä verkkotyöskentely) järjestetään yhteistyössä Opetusalan koulutuskeskus Educode Oy:n (entisen Opekon) kanssa. Prosessi kattaa Työssäoppimisen oppimisympäristöt koulutuksen, joka on 6 opintopisteen laajuinen. Siten osallistujilla on mahdollisuus sisällyttää syksyn prosessi osaksi opettajan työelämäosaamisen diplomia. Tästä lisätietoja Nina Merivirta-Köykältä Educodesta ( nina.merivirta-koykka@educode.fi ). Koulutus tullaan toteuttamaan valmennusprosessina, joka on kuvattu litteessä syksyn2011ryhmäEskola. Prosessin tavoitteena on kokeiluhankkeissa kehitettyjen laajennetun työssäoppimisen mallien ja toimintatapojen kirkastaminen, kuvaaminen ja mallintaminen, siten että keväällä 2012 RoadShown käynnistyessä meillä on mallit kuvattuna levittämistä varten. Koulutus toteutetaan siis työleirien yhteydessä ja laajennetun työssäoppimisen malleihin liittyvänä välityöskentelynä. Koulutukseen osallistuminen ei edellytä osallistujilta hankkeen ulkopuolista työskentelyä vaan kaikki työskentely kohdennetaan siihen työhön, jota hankkeissa joutuisitte muutoinkin tekemään. Koulutus tarjoaa meille erinomaisen mahdollisuuden saada valmennusta ja sparrausta tähän prosessiin. Koko prosessin vetovastuussa toimii Kirsi Viitanen Edutasta. Lisäksi hän toimii etenkin projektipäälliköiden ja opiskelijan hlö.koht.ohjauksen tiimin sparraajana työleirillä. Some ja TVT-tiimin sparraajaksi olemme saaneet Pauliina Mäkelän Kinda Oy:stä ja Työelämän tukemisen sparraajiksi saapuu työelämänedustajia. Atot ja avaintaidot tiimi, jatkaa työskentelyä omaan koulutusprosessiinsa liittyen, mutta tiiviissä yhteistyössä meidän muiden kanssa.

Sitten muutama sana leirille valmistautumiseksi, jotta pääsemme hyvin vauhtiin ja saamme mahdollisimman paljon taas yhdessä aikaiseksi.

ENNAKKOTEHTÄVÄ 1) Valitkaa koulutuksen järjestäjäkohtaisesti 1 malli, josta teette POSTERIN. Posterin ei tarvitse välttämättä olla painettu vaan se voi olla myös käsin tehty. "Posteri (tietotaulu, tutkimusjuliste tai kehittämistyön kuvaus) esittelee aiheensa havainnollistavin kuvin ja kaavioin ja sisältää melko vähän tekstiä. Hyvän posterin sanoma on pelkistetty, nopeasti luettava ja helposti ymmärrettävä. Se on selkeä ja kiinnostava, ja asia on jäsennetty siinä loogisesti. Sen tulee olla asiallinen, informatiivinen ja selkeä ja se pitää pystyä lukemaan muutaman metrin päästä. Posterin viestiä vahvistaa myös visuaalisesti sopusointuinen asettelu, jossa kuvat, väritys ja tekstit tukevat toisiaan."

2)Varatkaa muutoinkin tarvittavat dokumentit mukaan leirille. Ennen työleiriä miettikää oman kokeilunne suhteen vastaukset seuraaviin kysymyksiin ja ottakaa mukaan niihin liittyvä aineeisto tikuillenne.  Varautukaa vastaamaan  • Mitä laajennettu työssäoppiminen tarkoittaa, mikä laajenee, kuinka paljon ja missä kohtaa?  • Miten opiskelija päätyy laajennettuun työssäoppimiseen, hakeeko itse, ohjataanko, jos ohjataan niin kuka ohjaa, onko kriteereitä, kuka pääsee tai kuka joutuu?  • Mitä tehdään kun prosessi alkaa, ketkä toimijat ovat mukana? Kuka mitäkin tekee ja millä välineillä tai muilla työkaluilla (lomakkeet yms.)  • Entä prosessin edetessä? Mitä silloin tehdään, kuka tekee, mitä tekee, missä tekee, millä välineillä?  • Opiskelijan ohjauksen näkökulmasta: Kuka ohjaa, ketä ohjaa, missä ohjaa, milloin ohjaa, millä välineellä ohjaa ja mitä nämä edellyttävät aika- ja muina resursseina. • Sama koskee työelämän kanssa tehtävää yhteistyötä. Kuka tukee, miten, milloin, millä edellytyksin jne.

Vastailen tarkentaviin kysymyksiin keskiviikkoon klo 15:00, jolloin jään työajantasausvapaalle ja sen jälkeen kesälomalle. Puhelimeni ja sähköpostini ovat vaiti 8.8. asti, jolloin palaan taas työpöydän ääreen.

Erinomaisen mukavaa ja rentouttuvaa kesää teille kaikille!

Ja kiitos taas antoisasta yhteisestä lukuvuodesta. On ilo tehdä töitä kanssanne!